

|  |  |  |
| --- | --- | --- |
|  | **СТОЛИЧНА ОБЩИНА** |  |

*София 1000, ул. „Московска” № 33; тел. 9377261;* [*www.sofia.bg*](http://www.sofia.bg)

СОА21-ВК66-1297-[11]/24.02.2021

ДО

Г-Н НИКОЛАЙ НИКОЛОВ

ОБЩИНСКИ СЪВЕТНИК

СТОЛИЧЕН ОБЩИНСКИ СЪВЕТ

ЧРЕЗ Г-Н ЕЛЕН ГЕРДЖИКОВ

ПРЕДСЕДАТЕЛ НА СТОЛИЧЕН

ОБЩИНСКИ СЪВЕТ

Относно: *Питане с рег. № СОА21-ВК66-1297/08.02.2021 г.*

**Уважаеми г-н Николов,**

В отговор на поставените в питането въпроси, свеждам на Вашето внимание информация, предоставена ми от направление „Обществено строителство“, направление „Финанси и здравеопазване“ и дирекция „Сигурност“ при Столична община, както следва:

Съгласно предоставената информация, на територията на Столична община са изградени 89 броя пешеходни подлеза, както следва:

1.СО-район „Оборище“- 4 броя подлези

2. СО-район „Подуяне“ -13 броя подлези

3. СО-район „Кремиковци“ - 4 броя подлези

4. СО-район „Слатина“ – 2 броя подлези

5. СО-район „Средец“- 10 броя подлези

6. СО-район „Сердика“ - 5 броя подлези

7. СО-район „Триадица“- 14 броя подлези

8. СО-район „Лозенец“ - 4 броя подлези

9. СО-район „Възраждане“ – 2 броя подлези

10. СО-район „Връбница“- 2 броя подлези

11. СО-район „Люлин“- 3 броя подлези

12. СО-район „Илинден“- 1 брой подлез

13. СО-район „Овча Купел“ – 1 брой подлез

14. СО-район „Красно село“- 8 броя подлези

15. СО-район „Банкя“ – 1 брой подлез

16. СО-район „Витоша“- 2 броя подлези

17. СО-район „Младост“ - 4 броя подлези

18. СО-район „Студентски“ -1 брой подлез

19. СО-район „Искър“- 1 брой подлез

20. СО-район „Надежда“- 3 броя подлези

21. СО-район „Изгрев“ - 5 броя подлези

86 от подлезите са функциониращи, а 3 са затворени.

Управлението на пешеходните подлези-публична общинска собственост, както и предприемането на действия, във връзка с осигуряването безопасното им функциониране, е възложено на кметовете на райони.

Във връзка с незадоволителното състояние на пешеходния подлез на кръстовището на бул. „Михай Еминеску“, ул. „Цар Иван Асен II и бул. „Шипченски проход“, с Решение № 86 на Столичен общински съвет от 11.02.2021 г. по Протокол № 28, точка 11, по Доклад № СОА20-ВК08-4532-(6)/04.02.2021 г. на кмета на СО- район „Средец“ и зам.-кмета на СО по направление „Финанси и здравеопазване“ са отпуснати средства за извършване на ремонтни работи, като на район “Средец” е възложен контрола по изпълнение на дейностите по ремонт на подлеза, съобразно договора с изпълнителя спечелил тръжната процедура.

Относно въпросът Ви, касаещ видеонаблюдението в пешеходните подлези, Ви уведомявам, че съгласно предоставената ми информация от дирекция „Сигурност“, изградено и работещо видеонаблюдение има в следните пешеходни подлези:

|  |  |  |
| --- | --- | --- |
| **№** | **Подлез** | **Брой камери** |
| **Подлези на бул. „Ботевградско шосе“** |
| 1 | при пл. Пирдоп  | 6 камери |
| 2 | срещу бл. 02  | 5 камери |
| 3 | при ул. „Стефан Богориди“ | 7 камери |
| 4 | срещу бл. 54 | 4 камери |
| 5 | при ул. „Витиня“- запад  | 6 камери |
| 6 | при ул. „Витиня“ - изток  | 6 камери |
| 7 | при ул. „Рилска обител“- запад  | 5 камери |
| 8 | при ул. „Рилска обител“- изток | 5 камери |
| 9 | при ул. „Поп Груйо“  | 5 камери |
| 10 | при Автогара „Изток“ | 7 камери |
| 11 | срещу Център за гуми „Примекс“  | 4 камери |
| 12 | срещу БГ „Моторс“ – ул. „52“ и ул. „8“  | 7 камери |
| 13 | до сервиз „Автокам“ | 4 камери |
| 14 | при бившия социално-педагогически интернат „Проф. Петър Мутафчиев“ | 5 камери |
| 15 | при жп. гара Подуяне  | 6 камери |
| 16 | при моста „Чавдар“ | 9 камери |
| **Подлези на бул. „Цариградско шосе“** |
| 1 | при ул. „Светослав Тертер“ | 2 камери |
| 2 | при ул. „Загоре“  | 2 камери |
| 3 | при Полиграфически комбинат | 3 камери |
| 4 | при алея „Яворов“  | 2 камери |
| 5 | при хотел „Плиска“  | 4 камери |
| 6 | при ул. „Александър Жендов“  | 2 камери |
| 7 | при „Царевець“ | 5 камери |
| 8 | при „Орлов мост“  | 4 камери |
| **Подлези на бул. „България“** |
| 1 | при бул. „Тодор Каблешков“ | 9 камери |
| 2 | ж.к. „Мотописта"  | 4 камери |
| 3 | „Проно“ - север  | 3 камери |
| 4 | „Проно“ - юг  | 4 камери |
| 5 | НДК - бул. „България“  | 1 камера |
| 6 | при пл. „Ручей“  | 3 камери |
| 7 | при Професионална гимназия по текстил и моден дизайн  | 3 камери |
| 8 | при ул. „Нишава“  | 3 камери |
| 9 | при бул. „Гоце Делчев“ | 12 камери |
| 10 | при ж.к. „Бокар  | 8 камери |
| 11 | при бул. „Академик Иван Е. Гешов“  | 9 камери |
| **Други подлези** |
| 1 | Подлез "Ротонда" (централна гара) | 14 камери |
| 2 | Подлез „Президентство“  | 3 камери |
| 3 | Подлез „София Ленд“ | 6 камери |

В Оперативния дежурен център и видеонаблюдение към дирекция „Сигурност“ – Столична община се извършват ежедневни проверки, като се следи за работа на всички компоненти от системата за видеонаблюдение. При установяване на нередности и с цел бързото им отстраняване се подават онлайн заявки за ремонт и технически проверки на място, съобразно сключения договор.

С цел ефективна превенция и предотвратяване на нарушения на обществения ред и престъпления, повишаване ефективността на осъществяваното видеонаблюдение на територията на Столична община, ще продължи изграждането на видеонаблюдение. Това е заложено и в Стратегия за сигурност на Столична община 2021-2027.

В съответствие с Наредба № 4/2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания (ДВ, бр. 54 от 2009 г.), голяма част от пешеходни подлези на територията на Столична община са пригодени за преминаване на хора с намалена подвижност, в т.ч. на хората с увреждания, както и бебешки и други колички. Столична община предприема действия за осигуряване на по-достъпна градска среда в столицата, като такава се изгражда в подлезите, в които има техническа възможност за изграждане на такива съоръжения. Такива действия бяха предприети и по отношение на всички подлези, които водят към първите построени метростанции, като на всяка от тях е осигурен поне един вход с осигурена достъпност.

По информация, предоставена ми от направление „Финанси и здравеопазване“, месечните приходи по сключени договори за наеми на търговски обекти, разположени в пешеходните подлези, които се стопанисват от районните администрации, са в размер на 16 099,64 лв. Събраните приходи се превеждат от районните администрации по банкова сметка на Столична община по код „Приходи от наеми на имущество“ и се отчитат по параграф §24-05 „Приходи от наем на имущество“ в отчета за касовото изпълнение на бюджета.

**С УВАЖЕНИЕ,**

**ЙОРДАНКА ФАНДЪКОВА**

**(ЕЛЕКТРОННО ПОДПИСАН ДОКУМЕНТ)**